6. Ansøgning fra [adresse]. om kommunegaranti for lån til finansiering 
af diverse anlæg (Åben)
Tidl. politisk behandling
Forventet sagsgang
ØK, BY
Lovgrundlag
Bek. om kommunernes låntagning og meddelelse af 
garantier m.v., Vandforsyningsloven, Vandsektorloven 
og EU’s statsstøtteregler
SAGENS INDHOLD
Byrådet skal i denne sag tage stilling til en ansøgning fra [adresse]. om kommunegaranti 
til optagelse af en byggekredit på 7,3 mio. kr.
 
Byggekreditten skal finansiere udgifterne til en ny boring, jordkøb og beplantning af skov ved [adresse], nyt 
pumpehus til nødforsyningsforbindelsen til [adresse], nye overfladestationer ved tidligere [adresse] 
Vandværk, modernisering af udpumpningsanlæg i [adresse], ny forsyningsledning til [adresse] og 
forsyningsledninger ved byggemodning af [adresse] i Hadsten.
 
Der søges ligeledes om kommunegaranti til efterfølgende optagelse af et lån til indfrielse af byggekreditten 
efter anlægsarbejdernes afslutning.  
  
Hadsten Vandværk A.m.b.a. ønsker, at byggekreditten og det endelige lån optages i KommuneKredit, og 
det kræver, at Byrådet giver kommunegaranti for både byggekreditten og den endelige lånefinansiering. 
 
Der søges om kommunegaranti til optagelse af en byggekredit med en trækningsret på 7,3 mio. kr. og en 
aktuel rentesats på 2,97 % p.a. og herefter en konvertering til enten et fast- eller variabelt forrentet lån på 
7,3 mio. kr. med en løbetid på 30 år med aktuelle rentesatser på henholdsvis 3,34 % og 3,17 %. 
 
Anlægsarbejderne forventes afsluttet i 2024.
VURDERING
[adresse] kan ifølge Vandsektorloven give en kommunegaranti for lån optaget af vandværker, 
der leverer over 200.000 m3. Kommunegarantien påvirker ikke kommunens egen adgang til at optage lån, 
og kommunen skal heller ikke foretage en deponering af likvide midler, da vandværker, der leverer over 
200.000 m3, er omfattet af en undtagelse i lånebekendtgørelsen. [adresse]. leverer knap 
500.000 m3.
 
[adresse] skal i henhold til lovgrundlaget opkræve Hadsten Vandværk A.m.b.a. en 
garantiprovision hvert år af restgælden på lånet.
 
Garantiprovisionens størrelse afhænger af, hvilken kreditvurdering Hadsten Vandværk A.m.b.a. kan opnå. 
Virksomheder med en stærk betalingsevne og lav økonomisk risiko skal, i henhold til EU’s statsstøtteregler, 
som minimum opkræves en årlig garantiprovision på mellem 0,40 % og 0,55 %.
 
[adresse]: EMN-2023-01208
Dok-ID: 3540098
Sagsbehandler: lfri
Byråd
30. maj 2023  19:00
Job og Økonomi har gennemgået de konkrete projekter, anlægsbeskrivelser, [adresse] A.m.b.a.’s 
regnskaber, likviditetsbudget og sammenligning af vandværkstaksterne i [adresse]. Herudover 
har gennemgangen omfattet udviklingen af [adresse] A.m.b.a.’s priser de seneste år. 
 
Det vurderes på baggrund heraf, at kommunens risiko ved at give kommunegaranti til [adresse] 
A.m.b.a. er lav. Den årlige garantiprovision fastsættes derfor til 0,40 %. Det foreslås, at der først opkræves 
garantiprovision for den endelige finansiering.
 
[adresse]. oplyser, at udgifterne til projekterne og lånoptagelsen ikke påvirker taksterne.   
Anlægsinvesteringerne kræver ikke forudgående godkendelse i Teknik- og Miljøudvalget i [adresse] 
Kommune. 
Teknik og Miljø oplyser, at [adresse]. er kommunens største vandværk og forsyner ud 
over [adresse] også en række mindre byer i området omkring Hadsten. [adresse]. er 
derfor udpeget til nøglevandværk i kommunens vandforsyningsplan 2020-30. Projekterne understøtter 
vandforsyningsplanen, herunder forsyningssikkerheden i området.  
 
Favrskov Kommunes godkendelse af ansøgningen om kommunegaranti er betinget af, at nødvendige 
godkendelser, tilladelser, dispensationer, afgørelser m.v. er på plads, og at kommunegarantien ikke 
vedrører eller har nogen sammenhæng til eventuelle kommercielle aktiviteter.
ØKONOMI
Favrskov Kommune har tidligere stillet kommunegaranti for lån til [adresse]. Disse lån er 
indfriet.  
 
En årlig provision på 0,40 % af restgælden på det nye lån på 7,3 mio. kr. vil det første år medføre en indtægt 
til [adresse] på ca. 29.000 kr. Indtægten vil falde i takt med, at [adresse]. 
afdrager på lånet.
INDSTILLING
Direktøren for Job og Økonomi indstiller til Byrådet:
1.
At ansøgningen fra [adresse]. godkendes, idet Favrskov Kommune stiller 
kommunegaranti for en byggekredit og den efterfølgende konvertering til et fast- eller variabelt forrentet 
lån på 7,3 mio. kr. optaget i KommuneKredit.
2.
At kommunegarantien er betinget af, at nødvendige tilladelser mv. er på plads.
3.
At der ultimo regnskabsåret opkræves en årlig garantiprovision på 0,40 % af restgælden på lånet.
BESLUTNING
Økonomiudvalget, 23. maj 2023:
Fraværende: Ingen
Indstilles godkendt.
Byråd, 30. maj 2023: 
Fraværende: Gustav Frandsen
Godkendt.
Bilag
1.
Ansøgning om kommunegaranti fra [adresse]. (3540552)
